Page:Underwoods, Stevenson, 1887.djvu/106

82 Or in the gloamin' douce an' gray

The sweet-throat mavis tunes her lay;

The herd comes linkin' doun the brae;

An' by degrees

The muckle siller müne maks way

Amang the trees.

Here aft hae I, wi' sober heart,

For meditation sat apairt,

When orra loves or kittle art

Perplexed my mind;

Here socht a balm for ilka smart

O' humankind.

Here aft, weel neukit by my lane,

Wi' Horace, or perhaps Montaigne,

The mornin' hours hae come an' gane

Abüne my heid—

I wadnae gi'en a chucky-stane

For a' I'd read.